Englannin Valioliiga

Englannin Valioliiga () on Englannin korkein jalkapallon sarjataso. Vuonna 1992 perustettuun sarjaan kuuluu 20 joukkuetta. Kausi kestää elokuusta toukokuuhun, ja joukkueet pelaavat keskenään koti- ja vierasotteluita yhteensä 38 ottelua. Valioliigaan liittyy nousu ja putoaminen Englannin toiseksi korkeimmalle sarjatasolle mestaruussarjaan. Joka kausi kolme joukkuetta putoaa Valioliigasta ja kolme joukkuetta nousee mestaruussarjasta.

Sarjassa on pelannut 51 eri seuraa, joista Manchester United (13) on voittanut eniten mestaruuksia. Sarjan kaikkien aikojen paras maalintekijä on Alan Shearer (260 maalia).

Valioliiga on yksi Euroopan kovatasoisimmista jalkapallosarjoista. Sarja sijoittui UEFA:n maapistevertailussa ensimmäiseksi ajanjaksolla 2020–2025.

 Sarjajärjestelmä 
Valioliigassa pelaa 20 jalkapalloseuraa, joista kaikki pelaavat toisiaan vastaan kaksi kertaa kauden aikana: kerran kotona ja kerran vieraissa. Näin kullekin seuralle tulee kautta kohti 38 ottelua. Voitosta joukkue saa kolme, tasapelistä yhden ja häviöstä nolla pistettä. Kauden päätteeksi Valioliigan kolme viimeiseksi jäänyttä joukkuetta putoaa suoraan Mestaruussarjaan, joka tunnettiin ennen kautta 2004–2005 1. divisioonana. Mestaruussarjan kaksi parasta nousee suoraan Valioliigaan, ja kolmannesta sarjanousijapaikasta taistelevat sijoille 3–6 selvinneet joukkueet. Nämä joukkueet pelaavat pudotuspelityylillä siten, että kolmas kohtaa kuudennen ja neljäs viidennen ja parin voittajat ratkaisevat Valioliigaan nousijan. 

Valioliigan neljä parasta joukkuetta pääsee Mestarien liigan lohkovaiheeseen. Viidenneksi sijoittunut joukkue pääsee Eurooppa-liigan lohkovaihetta edeltävään pudotuspelivaiheeseen. Sijojen 6–7 joukkueiden pääsy Eurooppa-liigan karsintoihin riippuu FA Cupin ja Liigacupin tilanteista (voittajilla suora pääsy).

 Historia 
Valioliiga perustettiin englantilaisen jalkapallon vaikeana ajanjaksona, jolloin katsojamäärät olivat ennätyksellisen alhaisia ja huliganismi yleistä. Kaudella 1985–1986 televisiolähetyksiä ei nähty sopimusriitojen vuoksi, mikä sai maan suurimmat seurat keskustelemaan itsenäisen liigan perustamisesta.

Valioliigan perustaminen merkitsi historiallista eroa perinteisestä Football Leaguesta, jonka historia ulottui 1880-luvulle. Uusi liiga säilyi kuitenkin osana kansallista sarjajärjestelmää putoamis- ja nousujärjestelmän kautta – huonoimmin sijoittuneet joukkueet putosivat toiseksi korkeimmalle sarjatasolle ja parhaat nousivat Valioliigaan.

Uudessa liigassa solmittiin merkittävät televisiointisopimukset Sky-yhtiön kanssa, joka laajensi ottelulähetykset viisituntisiksi kokonaisuuksiksi. Lähetyskonseptiin otettiin vaikutteita amerikkalaisesta NFL-formaatista, ja katsojille esiteltiin uusia ohjelmakonsepteja kuten Monday Night Football.

 Tulot 
Valioliigaan nouseminen merkitsee viimeisimpien tutkimusten mukaan joukkueelle noin 90 miljoonan euron tuloja. Sheffield United FC:n laskelmien mukaan puolestaan putoaminen Valioliigasta kaudeksi 2007–2008 merkitsi sitä, että joukkueelta jää saamatta 44–74 miljoonaa euroa. Tämä hurja tulovirta on sekä nostanut pelaajien siirtohintoja (erityisesti englantilaisten) että synnyttänyt suuren kuilun Englannin Mestaruussarjan ja Valioliigan seurojen välille. Pidempään sarjassa säilymisen katsotaan vaativan niin suurta panostusta, että pudotessa joukkue joutuisi vakavaan talouskurimukseen. Vain suurseuroilla ja seuroilla, joiden omistajilla on poikkeuksellisen paljon varallisuutta, on realistinen mahdollisuus saavuttaa pysyvä jalansija sarjassa. Pienemmät seurat, kuten Watford FC kaudella 2006–2007, ovat mukautuneet tilanteeseen ja säästävät merkittävän osan Valioliigakaudella tulevista rahoista tulevaisuutta varten. Vielä joitakin vuosia sitten sarjassa yritettiin säilyä hinnalla millä hyvänsä, mutta huonoja kokemuksia on tullut liikaa.

Valioliigan siirtosummien arvioitiin ylittäneen 500 miljoonaa euroa kesän 2007 siirtomarkkinoilla. Eniten rahaa käyttivät Liverpool sekä Manchester United.

 Televisiointioikeudet 
Suomessa Valioliigaa esittää V Sport. Britanniassa oikeudet ovat satelliittiyhtiö Sky Group Limitedin Sky Sportsilla ja valtiollisen teleyhtiö British Telecomin BT Sportilla.

 Joukkueet kaudella 2025–2026 

 Mestarit 

 Kausittain 
+Valioliigan mestarit 1993–2025 Kausi Mestari Toinen Kolmas Paras maalintekijä Pelaaja Maalit 1992–1993 Manchester United Aston Villa Norwich City Teddy Sheringham (Tottenham Hotspur) 22 1993–1994 Manchester United (2) Blackburn Rovers Newcastle United Andy Cole (Newcastle United) 34 1994–1995 Blackburn Rovers Manchester United Nottingham Forest Alan Shearer (Blackburn Rovers) 34 1995–1996 Manchester United (3) Newcastle United Liverpool Alan Shearer (Blackburn Rovers) 31 1996–1997 Manchester United (4) Newcastle United Arsenal Alan Shearer (Newcastle United) 25 1997–1998 Arsenal Manchester United LiverpoolDion Dublin (Coventry City) 18 Michael Owen (Liverpool) Chris Sutton (Blackburn Rovers) 1998–1999 Manchester United (5) Arsenal Chelsea Jimmy Floyd Hasselbaink (Leeds United) 18 Michael Owen (Liverpool) Dwight Yorke (Manchester United) 1999–2000 Manchester United (6) Arsenal Leeds United Kevin Phillips (Sunderland) 30 2000–2001 Manchester United (7) Arsenal Liverpool Jimmy Floyd Hasselbaink (Chelsea) 23 2001–2002 Arsenal (2) Liverpool Manchester United Thierry Henry (Arsenal) 24 2002–2003 Manchester United (8) Arsenal Newcastle United Ruud van Nistelrooy (Manchester United) 25 2003–2004 Arsenal (3) Chelsea Manchester United Thierry Henry (Arsenal) 30 2004–2005 Chelsea Arsenal Manchester United Thierry Henry (Arsenal) 25 2005–2006 Chelsea (2) Manchester United Liverpool Thierry Henry (Arsenal) 27 2006–2007 Manchester United (9) Chelsea Liverpool Didier Drogba (Chelsea) 20 2007–2008 Manchester United (10) Chelsea Arsenal Cristiano Ronaldo (Manchester United) 31 2008–2009 Manchester United (11) Liverpool Chelsea Nicolas Anelka (Chelsea) 19 2009–2010 Chelsea (3) Manchester United Arsenal Didier Drogba (Chelsea) 29 2010–2011 Manchester United (12) Chelsea Manchester City Dimităr Berbatov (Manchester United) 20 Carlos Tévez (Manchester City) 2011–2012 Manchester City Manchester United Arsenal Robin van Persie (Arsenal) 30 2012–2013 Manchester United (13) Manchester City Chelsea Robin van Persie (Manchester United) 26 2013–2014 Manchester City (2) Liverpool Chelsea Luis Suárez (Liverpool) 31 2014–2015 Chelsea (4) Manchester City Arsenal Sergio Agüero (Manchester City) 26 2015–2016 Leicester City Arsenal Tottenham Hotspur Harry Kane (Tottenham Hotspur) 25 2016–2017 Chelsea (5) Tottenham Hotspur Manchester City Harry Kane (Tottenham Hotspur) 29 2017–2018 Manchester City (3) Manchester United Tottenham Hotspur Mohamed Salah (Liverpool) 32 2018–2019 Manchester City (4) Liverpool Chelsea Pierre-Emerick Aubameyang (Arsenal) 22 Sadio Mané (Liverpool) Mohamed Salah (Liverpool) 2019–2020 Liverpool Manchester City Manchester United Jamie Vardy (Leicester City) 23 2020–2021 Manchester City (5) Manchester United Liverpool Harry Kane (Tottenham Hotspur) 23 2021–2022 Manchester City (6) Liverpool Chelsea Mohamed Salah (Liverpool) 23 Son Heung-min (Tottenham Hotspur) 2022–2023 Manchester City (7) Arsenal Manchester United Erling Haaland (Manchester City) 36 2023–2024 Manchester City (8) Arsenal Liverpool Erling Haaland (Manchester City) 27 2024–2025 Liverpool (2) Arsenal Manchester City Mohamed Salah (Liverpool) 29

 Joukkueittain 
 Sijoitus Joukkue Määrä Vuodet 1 Manchester United 13 1993, 1994, 1996, 1997, 1999, 2000, 2001, 2003, 2007, 2008, 2009, 2011, 2013 2 Manchester City 8 2012, 2014, 2018, 2019, 2021, 2022, 2023, 2024 3 Chelsea 5 2005, 2006, 2010, 2015, 2017 4 Arsenal 3 1998, 2002, 2004 5 Liverpool 2 2020, 2025 6 Blackburn Rovers 1 1995 Leicester City 2016

 Pelaajatilastot 
Lihavoidut pelaajat pelaavat yhä Valioliigassa.
Kursivoidut pelaajat pelaavat Valioliigan ulkopuolella.
 Eniten otteluita 
+ Eniten otteluita pelanneet pelaajat
Päivitetty kauden 2024–2025 jälkeen Pelaaja Vuodet Seura(t) Ottelut1  Gareth Barry 1998–2018 Aston Villa, Manchester City, Everton, West Bromwich Albion 653 2  James Milner 2001– Leeds United, Newcastle United, Aston Villa, Manchester City, Liverpool, Brighton 6383  Ryan Giggs 1992–2014 Manchester United 632 4  Frank Lampard 1995–2015 West Ham United, Chelsea, Manchester City 609 5  David James 1992–2010 Liverpool, Aston Villa, West Ham United, Portsmouth 572 6  Gary Speed 1992–2008 Leeds United, Everton, Newcastle United, Bolton Wanderers 535 7  Emile Heskey 1994–2012 Leicester City, Liverpool, Birmingham City, Wigan Atheltic, Aston Villa 516 8  Mark Schwarzer 1996–2016 Middlesbrough, Fulham, Chelsea, Leicester City 514 9  Jamie Carragher 1994–2013 Liverpool 508 10  Phil Neville 1994–2013 Manchester United, Everton 505

 Parhaat maalintekijät 

+ Eniten maaleja tehneet pelaajat
Päivitetty kauden 2024–2025 jälkeen Pelaaja Vuodet Seura(t) Maalit 1  Alan Shearer 1992–2006 Blackburn Rovers, Newcastle United 260 2  Harry Kane 2011–2023 Tottenham Hotspur, Norwich City 213 3  Wayne Rooney 2001–2018 Everton, Manchester United 208 4  Andrew Cole 1993–2008 Newcastle United, Manchester United, Blackburn Rovers, Fulham, Manchester City, Portsmouth, Sunderland 187 5  Mohamed Salah 2013–2016, 2017– Chelsea, Liverpool 186 6  Sergio Agüero 2011–2021 Manchester City 184 7  Frank Lampard 1993–2015 West Ham United, Chelsea, Manchester City 177 8  Thierry Henry 1999–2007, 2011–2012 Arsenal 175 9  Robbie Fowler 1992–2009 Liverpool, Leeds United, Manchester City, Blackburn Rovers 163 10  Jermain Defoe 2001–2019 West Ham United, Tottenham Hotspur, Portsmouth, Sunderland, Bournemouth 162

 Lähteet 

 Aiheesta muualla 

 Valioliigan virallinen sivu.
 Suomenkielinen Valioliiga-sivusto.

*
Luokka:Seulonnan keskeiset artikkelit